**ПЛАН И ПРОГРАМ РАДА ТИМА ЗА ЗАШТИТУ ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА И ПРОГРАМИ ПРЕВЕНЦИЈЕ ДРУГИХ ОБЛИКА РИЗИЧНОГ ПОНАШАЊА**

* **ПРОГРАМ ЗАШТИТЕ ДЕЦЕ/ УЧЕНИКА ОД НАСИЉА, ЗЛОСТАВЉАЊА И ЗАНЕМАРИВАЊА**

Овај програм сачињен је на основу **Посебног протокола за заштиту деце и ученика од насиља, злостављања и занемаривања у образовно-васпитним установама**.

Посебни протокол разрађује интерни поступак у ситуацијама сумње или дешавања насиља, злостављања и занемаривања, али пружа и оквир за превентивне активности ради унапређања стандарда за заштиту деце/ученика.

Насиље је сваки облик једанпут учињеног или поновљеног вербалног или невербалног понашања које има за последицу стварно или потенцијално угрожавање здравља, развоја и достојанства деце/ученика.

Циљеви Програма:

* Стварање и неговање климе прихватања, толеранције и уважавања
* Подизање нивоа свести и повећање осетљивости свих укључених у живот и рад школе за препознавање насиља, злостављања и занемаривања
* Дефинисање поступака и процедура за заштиту од насиља и реаговања у ситуацијама насиља
* Информисање свих укључених у рад школе о процедурама и поступцима за заштиту од насиља
* Спровођење поступака реаговања у ситуацијама насиља
* Успостављање система ефикасне заштите
* Праћење и евидентирање врста и учесталости насиља
* Саветодавни рад са ученицима са циљем ублажавања последица насиља

**Тим за заштиту ученика од насиља, злостављања и занемаривања**

Задаци:

* сензитизација колектива школе и ученика о проблему вршњачког насиља
* едукација о проблемима насиља
* уочавање и међусобно информисање о случајевима вршњачког насиља у школи
* тимски рад на смањењу количине насиља у школи
* комуникација са надлежним службама (Центар за социјални рад, СУП, Здравствени центар, и др.)

Тим за заштиту од насиља, злостављања и занемаривања у школској 2018/2019.години

Чланови Тима:

* **Зорана Велебит (Марија Танасић Станишић) –** наставник математике – руководилац Тима
* Снежана Глоговац – педагог
* Јасмина Ђурковић – педагог
* Зоран Угљешић – директор
* Ивана Савић – библиотекар
* Сања Гајић – секретар школе

Чланови Тима у издвојеним одељењима су:

* Гордана Стевановић – учитељ
* Зоран Перишић – учитељ

Родитељи:

* Душанка Тодоровић – Глушци
* Ивана Срдановић – Узвеће
* Горан Сеизовић – Мачвански Метковић

Ученички парламент:

* Тијана Нешковић

Јединица локалне самоуправе:

* Анђелко Угљешић
* стручњаци ван школе

**Полазећи од Извештаја о раду Тима за школску 2017/2018.годину који је основа за активности Тима у школској 2018/2019.години**

**ЗАКЉУЧАК је**

* У ОШ „Цветин Бркић“, Глушци се спроводе мере заштите и безбедности ученика;
* Дефинисали смо Правила понашања и обезбедили механизме за њихово поштовање;
* Формирали смо Тим за заштиту ученика од насиља, злостављања и занемаривања чији су чланови из реда запослених, родитеља, локалне самоуправе;
* поставили смо јасне поступаке у случајевима насиља са којима су упознати ученици и наставници;
* У школи смо организовали дежурства наставника, ученика и помоћне службе;
* Имамо видео-надзор;
* У свакој учионици је постављен пано на тему:“Облици и нивои насиља“ и обавештење о интервенцији у случају 3.нивоа насиља, као и ко су чланови Тима и напомена за ученике у вези реаговања у случају појаве насиља;
* На сајту школе се налази део под називом Тим за заштиту од насиља са обиљем информација, препорука, презентација и општих аката на тему насиља односно заштите, превенције;

• Предузимамо превентивне мере и активности за заштиту ученика од насиља,

* Након пријаве насиља Тим се одмах састаје у циљу спровођења процедура и поступака раеговања у ситуацијама насиља, праћења и евидентирањае свих врста насиља, примене адекватних мера за сузбијање или ублажавање учињеног насиља;
* Имамо добру сарадњу са спољашњом заштитном мрежом, коју чине: Локална самоуправа, Полицијска станица у Богатићу, Дом здравља, Центар за социјални рад у Богатићу , Школска управа у Ваљеву.Сарадња са Љиљаном Рељић, просветним саветником је изузетна.
* Центар за социјални рад у Богатићу се одазвао приликом тражења стручне помоћи и доста је урађено на превенцији насиља путем едукације и радионица.
* Имајући у виду резултате анкета родитеља по питању безбедности ученика у протеклим школским годинама, родитељи су у већој мери задовољни али се мора доста радити на превенцији**.**

**Тим ће се трудити да Школа уважи ПРЕПОРУКЕ ТИМА , и то:**

**Препоруке за управу школе**

• Очекивања школе о понашању ученика у школи треба јасно изложити у школским правилима понашања и свe ученике и родитеље треба упознати с тим правилима  
• Ученицима треба омогућити да суделују у писању правила о понашању у школи јер ће их на тај начин, партиципирајући, боље разумети и поштовати  
• Повратна информација је да је управа школе и начин како учитељ или наставник управља разредом врло важна у смањењу насиља међу ученицима  
• Ако на нивоу школе желимо радити на смањењу насиља важно је да се укључе сви запослени у школи  
• Важно је радити на стварању климе у читавој школи која ће пропагирати нулту толеранцију на питања насиља  
• Знајући где се најчешће насиље дешава (разред, игралиште..) сходно томе можемо предузети адекватне мере и кораке;

• Ученици у школи морају знати коме се могу обратити за помоћ, и којим редоследом

• Већина ученика је на свој начин учествовало у неком облику насиља, било да се ради о нападачу, жртви, помагачима, навијачима, посматрачима или онима који су покушали да их бране и сви они требају стручну помоћ  
• О насиљу се мора говорити, на одговарајући начин  
• Важно је градити отворен однос међу ученицима и наставницима, јер то умногоме смањује насиље у школи  
• Добри и квалитетни односи доприносе смањењу насиља

**Препоруке за рад са ученицима**

• Важно је радити на развоју социјалних и комуникацијских вештина код ученика  
• Ученике треба слушати, деца врло ретко лажно пријављују насиље  
• Насилнике не треба кажњавати, са њима треба радити, треба им пружити помоћ и подршку како би пребродили проблем због којег се насилно понашају  
• Препознавање разних облика понашања и увид у те ситуације води ка промени понашања  
• Учење учења а тиме и бољи школски успех директно води ка подизању самопоуздања и позитивнијој процени самоефикасносити и бољој слици о себи  
• Вршњачка помоћ је јако важна и значајна као ресурс који се не користи тако често  
• Када радимо на смањењу насиља важно је почети с млађим узрастом  
• Када радимо са децом у циљу смањења насиља важно је користити једноставне, примењиве технике које су интересантне деци  
• Како је игра важан начин учења код млађе деце, знања о насиљу ће се лакше стицати кроз разне игре улога, сликање, драмске представе…  
• Ликовно-окупационе и сличне радионице могу благовремено идентификовати проблем насиља међу децом  
• Цртеж као пројективна техника је врло користан за истраживање питања насиља посебно код млађих ученика (до 10 година старости)  
• Деца не препознају све облике насиља и зато их требамо учити шта то све подразумевамо под насиљем  
• Најприступачнији начин за подизање свести о питању насиља међу ученицима јесте кроз ликовне, театарске, литерарне и сличне облике изражавања  
• Врло је важно да разредни старешина и наставници обрате пажњу на тиху, повучену, усамљену децу која су у страху, она често носе нека врло непријатна искуства и могу постати починитељи насиља.

**Препоруке за истраживање појаве насиља**

• Важно је проводити истраживање јер подаци ће нам помоћи да придобијемо и уверимо родитеље и особље школе да је потребно да се нешто ради по питању смањења појаве насиља  
• Истраживања не би требала бити усмерена само на појаву насиља, већ и на понашања деце  
• Наставно особље треба упутити како решавати проблеме.

**Препоруке за рад с родитељима и локалном заједницом**

• Потребно је радити с ученицима, родитељима и локалном заједницом  
• Треба радити на развоју емоционалне интелигенције тј. на разумевању осећања других ученика и на тај начин радити на развоју емпатије код деце што води ка смањењу насиља међу ученицима  
• Важно је разговарати с родитељима и упозоравати их на питања насиља међу ученицима, као и на разлоге који стоје у основи и потичу насилно понашање  
• Препоручити родитељима да се питања насиља увек требају решавати заједно са одељењским старешином, педагогом  
• Важно је и са родитељима причати о томе зашто се јавља насиље, на тај начин и они могу стећи увид у своје понашање и разумети важност улоге коју то понашање има  
• Родитељи требају бити активно укључени  
• Друге заинтересоване стране у заједници требамо упознати с пројектним активностима, приступом и циљевима  
• Треба успоставити реферални систем/протокол о поступању у случају насиља  
• О насиљу се мора говорити.

|  |  |  |  |
| --- | --- | --- | --- |
| **Активности** | **Носиоци** | **Начин праћења** | **Време** |
| Евалуација -анализа реализације програма за заштиту деце за протеклу школску годину -анализа и израда извештаја о евидентираним ситуацијама насиља -анализа и израда извештаја о предузетим превентивним и интервентним активностима | Тим за заштиту ученика, тим за праћење | Педагошка документација, база података | Почетак септембра |
| Именовање Тима за заштиту Израда програма за заштиту за текућу школску годину и упознавање свих актера Дежурство у школи (вођење књиге дежурства) | Директор, координатор школског тима, педагог, дежурни наставници | Педагошка документација, извештаји | Почетак септембра |
| Ревизија школских правила, одељењских правила, допуна и измена документације праћења ученика | Тим за заштиту, секретар | Педагошка документација, извештаји | По потреби |
| Прављење кутије поверења Упознавање родитеља и ученика са школским правилима и програмом заштите ученика | Одељ.старешине | Педагошка документација | Прво полугодиште |
| Евиденција и документација о појавама насиља | Запослени у школи | Документација | Током године |
| Организовање и реализација анкетног истраживања за родитеље ученика: ''Процена безбедности ученика'' | Педагог | Анкета, извештај | Током године |
| Ажурирање базе података о евидентираном насиљу | Тим | Пријаве, база података | Током године |
| Израда паноа и презентација на тему ненасиља | Ученици, наставници | Радови, документација, панои | Током године |
| Јачање сарадње са институцијама из локалне заједнице у циљу превенције и сузбијања насиља: -Сарадња са МУП-ом око регулисања саобраћаја око школе, као и предавања у оквиру у вези Пројекта „Основи безбедности деце“ на теме: Шта ради полиција? Заједно против насиља, Безбедост деце у саобраћају, Заштита од пожара и хаварије. –Радионице у сарадњи са Центром за социјални рад-Богатић | Тим, директор, библиотекари, педагог | Педагошка документација, извештаји | Током године |
| Наставак едукације свих актера школе у циљу сензибилизације на појаву и препознавање насиља (врсте, облици, начини испољавања ) | Стручна литература, | Педагошка документација, извештаји | Током године |
| Појачан васпитни рад са ученицима: -праћење понашања ученика на часу -праћење односа учесника насиља на часу и ван наставе уз помоћ дежурног наставника -примена заједничких активности, тимског рада како би учесници насиља успоставили другарске односе | Наставници, педагог | Педагошка документација, извештаји | Током године |
| Пружање помоћи ученицима у решавању индивидуалних проблема или проблема са другима и индивидуално саветодавни рад са ученицима који имају проблеме у понашању | Педагог, одељ.старешине | Педагошка документација, извештаји | Током године |
| Интезивиран и индивидуализиран васпитни рад: са починиоцима насиља и са жртвама насиља | Одељ.старешине педагог | Досије ученика, евиденције | Током године по потреби |
| Праћење ризичног понашања ученика путем свакодневног контакта у циљу стицања увида у њихов социјално психолошки статус | Одељ.старешинепедагог | Досије ученика, евиденције | Током године |
| Организовање и реализација спортских активности: - недеља школског спорта | Наставници физичког васп., учитељи | Педагошка документација, извештаји | Једна недеља у првом и једна недеља у другом полугодишту |
| Организовање и реализација културних, ваннаставних активности у циљу промоције школе као безбедног места | Задужени наставници, родитељи | Педагошка документација, извештаји | Током године |
| Редовни контакт са родитељима ученика починиоцем насиља или ученика који трпи насиље и њихово укључивање у заједничко решавање проблема | Одељ.старешине педагог | Педагошка документација, извештаји | Током године |
| **ИНТЕРВЕНТНЕ АКТИВНОСТИ:**  Спровођење процедура и поступака раеговања у ситуацијама насиља  Праћење и евидентирање свих врста насиља  Примена адекватних мера за сузбијање или ублажавање учињеног насиља  Укључивање родитеља у решавање проблемаСарадња са локалном заједницом  Праћење ефеката предузетих мера | ТИМ, директор, одељ.старешине и остали актери | Педагошка документација, извештаји | Током године |
| Прикупљање основних информација у циљу процене нивоа насиља и ризика од будућег насиља | Тим, остали актери | Педагошка документација, извештаји | Током године |
| Праћење промена понашања ученика | Одељ.старешине педагог | Педагошка документација | Током године |
| Евалуација програма на основу документације и евентуалне измене у програму | Тим | Педагошка документација, извештаји | VI, VII |

* **ПРОГРАМ ПОСТУПАЊА ШКОЛЕ У СЛУЧАЈЕВИМА У СЛУЧАЈУ СУМЊЕ ИЛИ УТВРЂЕНОГ ДИСКРИМИНАТОРНОГ ПОНАШАЊА И ВРЕЂАЊА УГЛЕДА, ЧАСТИ ИЛИ ДОСТОЈАНСТВА**

Устав Републике Србије прописује забрану дискриминације, по било ком основу, а нарочито по основу расе, пола, националне припадности, друштвеног порекла, рођења, вероисповести, политичког или другог уверења, имовног стања, културе, језика, старости и психичког или физичког инвалидитета.

Под дискриминацијом, односно дискриминаторним понашањем, подразумева се понашање којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање чињења (искључивање, ограничавање или давање првенства), у односу на лице или групе лица, као и на чланове њихових породица или њима блиска лица, а који се заснива на раси, боји коже, прецима, држављанству, статус, мигранта, расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основама утврђеним законом којим се прописује забрана дискриминације.

Лице које врши дискриминацију може бити учесник у образовању, запослени, родитељ или треће лице, као и установа, њени органи и тела који својим чињењем или пропуштањем чињења врше дискриминацију у процесу образовања и васпитања или у вези са њим, у свим релацијама.

Дискриминисано лице је учесник у образовању, запослени, родитељ и треће лице, група – учесника у образовању, запослених, родитеља и трећих лица, чланови органа и тела установе који су претрпели дискриминацију у процесу образовања и васпитања или у вези са њим.

**Насилно понашање није у сваком случају дискриминаторно, али свако дискриминаторно јесте насилно.**

Вређање угледа, части или достојанства личности у установи је понашање лица или групе лица које може да има обележја психичког и социјалног насиља или злостављања. Kада се узнемиравањем и понижавајућим поступањем повређује неко од личних својстава, понашање се квалификује као дискриминација.

Школа, као установа образовања и васпитања је дужна да спроводи мере превенције дискриминације, вређања угледа, части и достојанства. Превентивне активности школе у циљу спречавања ових облика понашања односе се на подизање нивоа свести свих актера образовно – васпитног рада и развијање одговорности свих у идентификацији, спречавању и сузбијању ових облика понашања. Превентивне активности које ће школа предузети: упознавање ученика са темом на часовима одељењског старешине, предавања за ученике, упознавање родитеља са овом темом дискриминације на родитељским састанцима и преко Савета родитеља, обавештавањем запослених на седницама стручних органа школе. У школи се негује позитивна клима и позитивни међуљудски односи између свих актера образовно - васпитног рада. Акценат је на промоцији позитивног понашања ученика, развијању толеранције и међусобног уважавања.

Тим за заштиту од дискриминације је саставни део Тима за безбедност ученика и чине га стални чланови:

* Зоран Угљешић – директор
* Сања Гајић – секретар
* Снежана Глоговац – педагог
* Јасмина Ђурковић – педагог

Повремени чланови:

* Ивана Савић – библиотекар
* Гордана Стевановић – учитељ
* Зоран Перишић – учитељ

Педагози су одговорни за чување документације о дискриминаторним облицима понашања у школи. Састанцима тима, по потреби може да присуствују представници Савета родитеља и Ученчког парламента. Тим подности извештај два пута годишње Ученичком парламенту, Савету родитеља и Школском одбору.

У школи се интервенише у случајевима сумње или утврђеног вређања угледа, части или достојанства личности и дискриминаторног понашања. Директор, запослени, ученици и трећа лица имају обавезу да препознају дискриминацију, а ако је утврђена, предузму мере и активности у школи према личу које врши дискриминацију. Директор има обавезу да предузме мере и активности према запосленом, родитељу и трећем лицу као извршиоцу дискриминације и пријави дискриминацију надлежним државним органима. Дискриминаторско понашање у школи се разликује у односу на узраст ученика, интензитет, трајање и учесталост дискриминаторног понашања, облик и начин дискриминаторног понашања (узнемиравање и понижавајуће поступање), последице дискриминаторног понашања.

Кораци у поступању када постоји сумња, или је дискриминаторно понашање уочено:

* проверавање добијене информације;
* заустављање дискриминаторног понашања и смиривање учесника;
* обавештавање и позивање родитеља ученика;
* прикупљање релевантних информација везаних за случај;
* предузимање мера и активности према учесницима дискриминаторног понашања;
* праћење ефеката предузетих мера и активности.

Уколико је запослени школе лице које врши дискриминацију, кораци у поступању су следећи:

* заустављање дискриминаторног понашања;
* смиривање ситуације;
* обавештавање и позивање родитеља ученика;
* подношење пријаве директору школе;
* консултације тима;
* обавештавање Школске управе Ваљево;
* праћење ефеката предузетих мера.

У случају када дискриминаторно понашање испољава лице која није запослено у установи, кораци су исти, уз обавезу установе да поднесе притужбу Поверенику за заштиту права грађана.

**ПЛАН РАДА ТИМА ЗА ЗАШТИТУ ОД ДИСКРИМИНАЦИЈЕ**

\*Планирано јепет седница тима, с тим што по потреби, може бити и више.

|  |  |  |  |
| --- | --- | --- | --- |
| **Садржај активности** | **Време реализације** | **Носиоци активности** | **Начин реализације** |
| **Прва седница**  -Формирање тима;  -Усвајање плана и програма рада за текућу школску годину;  -Упознавање учесника образовно – васпитног процеса школе са новим законским одредбама на тему дискриминације;  -Разно. | Септембар | Директор, чланови тима | Дискусија |
| **Друга седница**  -Анализа стања и појаве дискриминаторског понашања у школи;  -Израда анкета за ученике на тему дискриминације;  -Разно. | Новембар | Директор, чланови тима | Дискусија |
| **Трећа седница**  -Праћење појаве дискриминаторског понашања у школи;  -Анализа ставова ученика на основу резултата анкете на тему дискриминације;  -Писање полугодишњег извештаја;  -Разно. | Јануар | Чланови тима, директор | Анализа, дискусија |
| **Четврта седница**  - Организовање предавања, радионица за ученике на тему дискриминације;  -Испитивање ставова родитеља и запослених на тему дискриминације;  -Разно. | Април | Директор, чланови тима | Анализа, разматрање, дискусија |
| **Пета седница**  -Анализа реализованих активности тима на крају школске године и писање извештаја;  -Анализа стања школе у односу на целу школску годину;  -Анализа ставова родитеља и запослених на основу анкете;  -Предлагање мера и активности за наредну школску годину;  -Разно. | Јун | Директор, чланови тима | Анализа, разматрање, дискусија |

* **ПРОГРАМИ ПРЕВЕНЦИЈЕ ДРУГИХ ОБЛИКА РИЗИЧНОГ ПОНАШАЊА**

Програми превенције других облика ризичног понашања, као што су, нарочито, употреба алкохола, дувана, психоактивних супстанци и малолетничка делинквенција, саставни су део школског програма и оствариваће се кроз различите наставне и слободне активности са ученицима, запосленима, родитељима, односно старатељима у сарадњи са јединицом локалне самоуправе, у складу са утврђеним потребама. Чланови Тима ће остварити сарадњу са члановима других органа школе, са циљем израдње што ефикаснијег рада у пољу превенције болести зависнности.

У остваривање овог програма укључиће се и физичка и правна лица са територије јединице локалне самоуправе, установе у области културе и спорта, вршњачки посредници, као и лица обучена за превенцију и интервенцију у случају насиља, злостављања и занемаривања и других облика ризичног понашања.

У јулу 2018. године формирана је Комисија Владе Републике Србије за превенцију наркоманије у школама. Према акционом плану Комисије, у сарадњи са другим институцијама ће се формирати тимови који ће реализовати трибине са ученицима, наставницима и родитељима. МПНТР је израдило Стручно упутство за планирање превенције употребе дрога у раду са ученицима. Министарство просвете, науке и технолошког развоја има у плану и израду Протокола о поступању у ситуацијама присуства и коришћења психоактивних супстанци у образовно – васпитним установама у сарадњи са Канцеларијом за борбу против дрога.

У циљу превенције ризичних понашања одељенске старешине ће на ЧОС-у, у сарадњи са наставницима грађанског васпитања и биологије и стручним сарадницима, обрадити теме које следе у табели.

|  |  |  |  |
| --- | --- | --- | --- |
| **Активности** | **Носиоци активности** | **Начин праћења** | **Време** |
| Обрадити теме: Шта је никотин, како се користи и какао делује? Израда паноа Анкета ученика 7. и 8. разреда- пушење цигарета | Одељ. старешине, наставници грађанског васп. и биологије, библиотекари, педагог | Педагошка документација, извештај након анкетирања | Друго полугодиште |
| Упознати ученике са темом:,, Шта је алкохол?Како се користи? Како делује?,, Израда паноаАнкета ученика, конзумирање алкохола | Одељ. старешине, наставници грађанског васп. и биологије, библиотекари, педагог | Педагошка документација, извештај након анкетирања | Друго полугодиште |
| Превенција и заштита деце од опојних дрога - предавање | Одељ. старешине, наставници грађанског васп. И биологије, библиотекари, педагог | ПП презентација, педагошка документација | Друго полугодиште |

САРАДЊА СА МУП-ом, ОДНОСНО ПС У БОГАТИЋУ

У ВЕЗИ ОСТВАРИВАЊА

**Програма „Основи безбедности деце“ са ученицима првог, четвртог и шестог разреда**

МУП Србије и Mинистарство просвете, науке и технолошког развоја закључили су у јуну 2017. Протокол о сарадњи на партнерском пројекту “Основи безбедности деце” у оквиру кога ће полицијски службеници ученике првог, четвртог и шестог разреда подучити како да се исправно понашају у случајевима ванредних ситуација, како да се безбедно понашају у саобраћају, али им и указати на безбедносне ризике и претње од наркотрафикинга, насиља, насиља на интернету.  
  
Овим пројектом су обухваћена деца првог, четвртог и шестог разреда.  
“Сам програм се састоји из едукације деце, кроз три теме. Неке од тих наставних јединица јесу из области безбедности саобраћаја, насиље као штетна појава односно као појава која никоме не може донети добро у друштву у којем живимо.

Едукацију деце обављаће полицијски службеници који су прошли пилот пројекат тако да ће они имати улогу едукатора са задатком да полицију приближе деци.

Циљ програма је стицање нових и унапређење постојећих знања, вештина и ставова ради подизања безбедносне културе ученика, а циљна група је одређена на основу анализа које су спровела ова два министарства.

Програм „Основи безбедности деце“ биће реализован у школској 2018/19. години кроз час одељенске заједнице, са ученицима првог, четвртог и шестог разреда .

Имајући у виду наведено, Школа, односно **Тим за заштиту ученика од насиља, злостављања и занемаривања ће настојати да се едукација о темама везаним за насиље прошири и на остале ученике кроз предавања од стране чланова Тима.**